open-index/open-wikipedia-markdown huggingface dataset:
Jānis Mendriks

**Jānis Mendriks** (1907—1953) bija priesteris katoļu draudzēs Latgalē un Sēlijā. Romas katoļu baznīcas svētais moceklis. Gājis bojā Vorkutas sacelšanās laikā.

## Dzīvesgājums
Dzimis 1907. gada 21. janvārī Kalupes pagasta zemnieka Antona Mendrika un viņa sievas Annas ģimenē. Mācījās Aglonas ģimnāzijā, 1926. gadā iestājās Mariāņu kongregācijā un izgāja noviciātu Viļānos.
Pēc svētsolījumu došanas 1927. gadā viņš turpināja mācības Aglonā, pēc tam studēja Rīgas Garīgajā seminārā (1933—1938), pēc kura beigšanas 1938. gada 3. aprīlī tika iesvētīts par priesteri Rīgas Sv. Jēkaba katedrālē un nozīmēts darbam Viļānu draudzē.

Otra pasaules kara laikā 1942. gadā J. Mendriks Ustroņos atteicās apbedīt kādu partizānu nošauto vācu policijas ierēdni, tādēļ viņš bija spiests līdz pat kara beigām slēpties dažādās vietās. Pēc kara 1948. gadā viņš kalpoja par priesteri Jaunbornes un Elernes draudzēs. 1950. gadā viņu Jaunbornē apcietināja un apsūdzēja "pretpadomju nacionālistisko bandu organizēšanā un pretpadomju aģitācijā". Padomju tiesa piesprieda viņam 10 gadu sodu cietumsodu "labošanas darbu nometnēs".

Jānis Mendriks tika deportēts uz Vorkutlagu, kur strādāja ogļu raktuvēs. Arī soda nometnē viņš slepeni turpināja ticīgo pastorālo aprūpi — celebrēja mises, dalīja komūniju un uzklausīja grēksūdzes. Pēc Staļina nāves ieslodzītie cerēja uz atbrīvošanu un 1953. gada 25. jūlijā uzsāka streiku. 1. augustā Iekšlietu ministrijas karavīri aplenca nometni, taču ieslodzītie nepiekāpās un nepiekrita brīvprātīgi pārtraukt streiku un iziet darbā. Kad sākās šaušana, Jānis Mendriks uzskatīja, ka viņam kā priesterim pirms nāves jādod mirstošajiem grēku piedošanu. Viņš mira viens no pirmajiem, skaitot grēku piedošanas lūgšanu par visiem, kas mira kopā ar viņu.

Kopā ar citiem nošautajiem (oficiāli bijā gājušo skaits bija 53 cilvēki) viņu apbedīja Vorkutas šahtā nr. 29.

Pēc 2003. gada 31. maija Romas katoļu baznīca Padomju režīma mocekļu beatifikācijas procesa ietvaros pieskaitīja Jāni Mendriku svētajiem mocekļiem.

## Garīgā kalpošana
* 1938. — Viļānu Svētā Erceņģeļa Miķeļa Romas katoļu baznīca;
* 1942. — Ostrones Svētā Aloiza Romas katoļu baznīca;
* 1948. — Jaunbornes Svētā Krusta atrašanas Romas katoļu baznīca.

## Atsauces
Telesfors

thumbnail|200px|Telesfors
**Telesfors** (, dzimšanas gads nav zināms, miris laika posmā no 136. līdz 138. gadam) bija Romas bīskaps no 124. gada līdz nāvei un līdz ar to katolisma tradīcijā tiek uzskatīts par vienu no Romas pāvestiem. Šajā laikā Romas imperatori bija Adriāns un Antonijs Pijs. Telesfors bija grieķis, iespējams, dzimis Kalabrijā. Viņš bija astotais pāvests, viņa priekštecis bija Siksts I, bet pēctecis — Higins. Telesfora laikā Romas imperators Adriāns veica kristiešu vajāšanu. Tiek uzskatīts, ka Telesfors bija pirmais pāvests pēc Svētā Pētera, kas kļuva par mocekli. Viņš ir arī vienīgais 2. gadsimta pāvests, kura mokpilnā dzīve ir pierādīta.
Stefans Cveigs

**Stefans Cveigs** (; dzimis , miris ) bija austriešu rakstnieks.

## Dzīvesgājums
Dzimis 1881. gadā Vīnē turīga ebreju uzņēmēja Morica Cveiga (1845–1926) un viņa sievas Idas Bretaueres (1854–1938) ģimenē.   
Pēc mācībām Vīnes *Wasagasse* ģimnāzijā viņš sāka filozofijas studijas Vīnes Universitātē, 1901. gadā publicēja pirmo dzejas krājumu, 1904. gadā pirmo noveli "Ērikas Ēvaldes mīlestība" (*Die Liebe der Erika Ewald*). Tajā pašā gadā aizstāvēja *Dr. phil.* grādu, līdztekus rakstniecībai darbojās kā žurnālists un tulkotājs no franču valodas. 

Pirmā pasaules kara laikā 1917. gadā viņš pārcēlās uz dzīvi Cīrihē, pēc kara beigām 1919. gadā atgriezās Austrijā, nopirka pili Zalcburgā, 1920. gadā apprecējās ar žurnālisti Frīderiki fon Vinternicu (Burgeri) un adoptēja viņas divas meitas. 1934. gadā viņš emigrēja uz Londonu, kur 1939. gadā otrreiz apprecējās ar Šarloti Altmani.

Pēc Otrā pasaules kara sākuma 1940. gadā Cveigs devās uz Brazīliju, kur cieta no depresijas 1942. gadā kopā ar sievu izdarīja pašnāvību, pārdozējot miegazāles. 


Stefan-Zweig-Geburtshaus- Schottenring.jpeg|Cveiga dzimtā māja Vīnē 
Stefan Zweig 1900 cropped.jpg|Filozofijas students Stefans Cveigs ap 1900. gadu
PaschingerSchlössl.jpg|Pašingera pils Zalcburgā, kur Cveiga ģimene dzīvoja no 1919. līdz 1934. gadam
Casa Stefan Zweig in Petropolis.jpg|Cveiga pēdējā dzīvesvieta Brazīlijā


## Darbi
Savas literāta karjeras virsotnē, 1920. un 1930. gados, bija viens no populārākajiem rakstniekiem pasaulē. Pazīstams ar savām novelēm, romāniem un biogrāfijām. Sarakstījis biogrāfiskus romānus par Žozefu Fušē (1929), Mariju Stjuarti (1935) un Mariju Antuaneti (1932). Starp Cveiga pazīstamākajiem  darbiem ir noveles "Kādas nezināmās vēstule" (1922), "Amoks" (1922), "Bailes" (1925), "Jūtu mulsums" (1927), "Divdesmit četras stundas kādas sievietes dzīvē" (1927), "Šaha novele" (1941) un romāns "Sirds nepacietība" (1939). Pēc Cveiga darbu motīviem tapušas daudzas filmas, tai skaitā, pēc viņa sarakstītā romāna par Mariju Antuaneti 1938. gadā tika uzņemta filma Holivudā. Tāpat Cveigs sarakstīja libretu Riharda Štrausa operai *Die schweigsame Frau*.

## Atsauces

## Ārējās saites

* StefanZweig.de
Hauvijs Morencs

**Hauards "Hauvijs" Viljams Morencs** (; dzimis , miris ) bija kanādiešu hokejists, spēlēja centra uzbrucēja pozīcijā.

## Spēlētāja karjera
NHL karjeras laikā pārstāvēja trīs klubus: Monreālas "Canadiens", Čikāgas "Black Hawks", Ņujorkas "Rangers". Šajā līgā H. Morencs bija viens no dominējošiem spēlētājiem, uzstādīja vairākus līgas rezultativitātes rekordus. 14 NHL aizvadīto sezonu laikā viņš trīs reizes izcīnīja Stenlija kausu (visas reizes "Canadiens" sastāvā). Septiņās sezonās H. Morencs bija starp līgas vadošajiem desmit rezultatīvākajiem hokejistiem, 1928. gadā bija visvairāk vārtus guvušais spēlētājs, divas reizes saņēma Arta Rosa balvu. Tāpat viņš trīs reizes tika atzīts par līgas vērtīgāko spēlētāju. Divās sezonas tika iekļauts līgas simboliskajā pirmajā (1931, 1932) un vienu reizi — otrajā izlasē (1933). Viņš bija viens no pirmajiem deviņiem cilvēkiem, kas tika uzņemti Hokeja slavas zālē 1945. gadā.

 Morencs spēles laikā guva traumu, laužot kreiso kāju četrās vietās. , vēl joprojām atrodoties slimnīcā, Morencs sāka sūdzēties par sāpēm krūtis. Ārsti uzskatīja, ka hokejists pārdzīvojis sirdstrieku. Tajā pašā dienā, cenšoties izkļūt no gultas, Morencs saļimis un gājis bojā.

## Ārējās saites
Toms Velings

**Tomass Džons Patriks "Toms" Velings** (; dzimis ) ir amerikāņu aktieris, režisors, producents, modelis. Viņš vislabāk pazīstams ar Klārka Kenta lomu WB/CW seriālā "Smolvila. Leģenda par Supermenu".

Arī viņa brālis Marks Velings ir aktieris. Vidusskolas laikā nodarbojies ar sportu (futbolu, beisbolu un basketbolu). Vēlāk strādājis par celtnieku. 1998. gadā Toms Velings darbojās kā dažādu vīriešu apģērbu zīmolu modelis. 2000. gadā veiksmīgi pārgāja uz darbu televīzijā. Saņēmis vairākas balvas (vairākām arī nominēts) par Klārka Kenta attēlošanu. Vēl tēlojis seriālā *[[Judging Amy]]* un filmās "Ducis ir lētāk" (2003), "Ducis ir lētāk 2" (2005), *[[The Fog]]* (2005), "Izvēles diena" (2014) un "Izvēle" (*The Choice*, 2016).

## Atsauces

## Ārējās saites
Velings

**Velings** (*Welling* vai *Wellingk*) var būt:

* Gothards Velings, Rīgas rātes loceklis;
* Toms Velings, aktieris.
PSRS Tautu spartakiāde

**PSRS Tautu spartakiāde** () bija daudzu sporta veidu sacīkstes PSRS. Sacensības notika ik pēc trim—četriem gadiem laikā no 1956. līdz 1991. gadam. Vasaras Tautu spartakiāde notika gadu pirms Olimpiskajām spēlēm, savukārt Ziemas Tautu spartakiāde — divus gadus pirms Olimpiskajām spēlēm. Kopumā notika desmit Vasaras un septiņas Ziemas Tautu spartakiādes.

## Ārējās saites

* Vēsture
Čīles Antarktikas institūts

**Čīles Antarktikas institūts** (, INACH) ir Čīles Ārlietu ministrijai pakļauta valdības institūcija, kas nodarbojas ar Antarktikas zinātnisko izpētes programmu organizēšanu un koordinēšanu.

## Vēsture
Pēc Starptautiskā ģeofizikas gada (1957—1958) aktivitātēm, kad kļuva skaidrs, ka plānveidīga zinātniskā un pētnieciskā darba organizēšana ir svarīga Čīles stratēģiskajām interesēm Antarktīdas kontinentā, tika nolemts izveidot speciālu valdības institūciju. Čīles Antarktikas institūts nodibināts 1963. gada 10. septembrī ar Čīles valdības rīkojumu, izveidojot to par vienīgo valdības institūciju, kas atbildīga par visu aktivitāšu centralizētu koordinēšanu, plānošanu un realizēšanu Čīles Antarktiskajā teritorijā.

Līdz institūta dibināšanai ar Antarktikas izpēti nodarbojās galvenokārt Čīles armija, flote un gaisa spēki, kas veidoja kontinentā pastāvīgas bāzes un īstenoja savas izpētes programmas. 1964./1965. gada sezonā tika noorganizēta pirmā kompleksā INACH ekspedīcija, kuras laikā tika veikti pētījumi bioloģijā, kristalogrāfijā, ekoloģijā, ģeoloģijā, meteoroloģijā, ornitoloģijā un seismoloģijā, kā arī veikta izpēte pastāvīga lidlauka izveides iespējamībai.

## Polārstacijas
[thumb|300px|[Eduardofrejas polārstacija 2007. gada decembrī]]
Čīles Antarktikas institūta pārziņā ir pētniecības darbi 12 polārstacijās, no kurām sešas ir paša institūta stacijas, bet pārējās pārvalda Čīles armija, flote un gaisa spēki. Pie Eduardofrejas polārstacijas Karaļa Džordža salā ir izveidojusies viens no divām Antarktīdas pastāvīgi apdzīvotajiem civilajiem ciematiem — Vilja Las Estreljasa.

:* Pārņemta bijusī Apvienotās Karalistes polārstacija

## Atsauces
Dobele (stacija)

**Dobele** ir dzelzceļa stacija līnijā Jelgava—Liepāja. Tā atrodas Dobeles pilsētā. Dobelē pietur pasažieru vilciens Rīga—Liepāja virzienā uz Liepāju piektdienās un svētdienās, bet virzienā uz Rīgu — sestdienās un svētdienās. Darbdienu rītos no Dobeles uz Rīgu kursē ekspresvilciens (vakaros no Rīgas uz Dobeli). Dobeles stacijā tiek veiktas kravas operācijas, tai ir pievedceļi uz "Dobeles dzirnavnieku", "Elagro" un citiem uzņēmumiem. Dobele ir viena no nedaudzajām dzelzceļa stacijām Latvijā, kuras pārmijas nav aprīkotas ar elektrocentralizāciju (elektrocentralizācijas gadījumā pārmijas pārbīda stacijas dežurants no vadības pults). Stacijā biļešu kase ir slēgta. 

## Pasažieru pārvadājumi

## Vēsture
thumb|250px|Talka pie Dobeles stacijas ēkas (pēc 1930).
Dobeles stacija atklāta reizē ar Liepājas dzelzceļa līnijas atklāšanu . Stacijas ēka uzbūvēta 1929. gadā (arhitekts Pēteris Feders, 1868—1936). Zināms, ka ēku mūrējis Miķelis Krūmiņš. Saglabājies arī ķieģeļu ūdenstornis.

Līdz 2015. gada 31. maijam pasažieru vilciens Rīga—Liepāja Dobelē pieturēja virzienā uz Liepāju piektdienās un svētdienās, bet virzienā uz Rīgu — pirmdienās un sestdienās, kopš 2019.gada 8.decembra un pašlaik (2019), tas virzienā uz Liepāju pietur piektdienās un svētdienās, bet virzienā uz Rīgu — sestdienās un svētdienās.

2015. gadā tika izteikts priekšlikums ieviest jaunu dīzeļvilcienu maršrutu Rīga—Dobele—Rīga un no 1. jūnija šādi reisi arī norīkoti.

## Attēlu galerija

Attēls:Dobeles stacija 15.JPG|Dobeles stacijas ēka no Stacijas ielas puses
Attēls:Dobeles stacija 05.JPG|Preču vagons Dobeles stacijā
Attēls:Dobeles stacija 01.JPG|Sliežu izvērsums Jelgavas virzienā
Attēls:Dobeles stacija 11.JPG|Dobeles stacijas ēka
Attēls:Dobeles stacija 12.JPG|Piemiņas plāksne pie Dobeles stacijas ēkas
Attēls:Dobeles stacija 13.JPG|Vilcienu saraksts Dobeles stacijā


## Atsauces

## Ārējās saites

* 
* Dobeles dzelzceļa stacija 1941. gadā
*
Kolima

**Kolima** var būt:
* Kolima — Krievijas reģions tās ziemeļaustrumos;
* Kolima — upe Krievijā;
* Kolima — pilsēta Meksikā;
* Kolima — Meksikas štats;
* Kolima — vulkāns Meksikā.
All Things Must Pass

***All Things Must Pass*** ir britu rokmūziķa Džordža Herisona trešais albums — pirmais rokmūzikas soloalbums trijos vinila diskos. Ierakstīts un izdots 1970. gadā, tas ir pirmais Herisona albums pēc *[[The Beatles]]* izjukšanas. Oriģinālajā vinila izdevumā bija divas skaņuplates ar dziesmām, bet trešā ar *Apple Jam* — neformālu improvizāciju.

## Mūziķu sastāvs
2001. gada izdevumā norādītais mūziķu sastāvs:

* Ģitāra — Džordžs Herisons, Ēriks Kleptons, Deivs Meisons
* Basģitāra — Klauss Vurmans, Karls Reidls
* Orķestra aranžējumi — Džons Barhams
* Taustiņinstrumenti — Gerijs Raits, Bobijs Vitloks, Billijs Prestons, Gerijs Brūkers
* Sitamie instrumenti — Ringo Stārs, Fils Kolinss, Džims Gordons, Alans Vaits, Džindžers Beikers
* Mutes harmonikas — Džordžs Herisons
* Slaidģitāra — Pīts Dreiks
* Saksofons — Bobijs Kīzs
* Trompete — Džims Praiss
* Ritma ģitāras un sitamie instrumenti — *[[Badfinger]]*

## Atsauces
Kolima (reģions)

thumb|right|300px|Tipiskā Kolimas reģiona dienvidu daļas ainava vasaras beigās.

**Kolimas reģions** (, ) ir Krievijas Federācijas vēsturiski ģeogrāfiskā daļa, kas atrodas tās galējos ziemeļaustrumos, Kolimas upes baseinā, starp Austrumsibīrijas jūru ziemeļos un Ohotskas jūru dienvidos. Mūsdienās reģionā atrodas Magadanas apgabals, Čukotkas autonomais apvidus un Sahas republikas ziemeļaustrumu daļa.

## Vēsture

Staļina valdīšanas laikā Kolimas reģions kļuva par intensīvu Gulaga sistēmas koncentrācijas nometņu tīklu, kurā galvenokārt tika izmantoti par politiskiem noziegumiem notiesāti gūstekņi, kas bija spiesti nodarboties ar derīgo izrakteņu (it īpaši zelta resursu) ieguvi.

Tiek lēsts, ka laika posmā starp 1932. un 1954. gadu Kolimas reģionā piespiedu nodarbinātības rezultātā bojā gāja vairāk kā 1 miljons ieslodzīto, kas tādējādi to padarīja par vienu no brutālākajIem Gulaga koncentrācijas nometņu tīkliem PSRS.

## Skatīt arī

*Kolima (upe)

## Atsauces
Ieva Pļavniece

**Ieva Pļavniece** (dzimusi , Jūrmalā) ir latviešu aktrise, dziedātāja, mūziķe un uzņēmēja. Izglītību ieguvusi Latvijas Kultūras akadēmijā. Strādājusi Dailes teātrī. I. Pļavniece ir saņēmusi vairākas Spēlmaņu nakts balvas. Kopā ar Ivo Fominu piedalījusies LNT šovā "Zvaigžņu lietus", kā arī filmējusies LNT seriālā ”Mīli mani mūžam”.

## Filmogrāfija

### Filmas

### Seriāli

## Atsauces

## Ārējās saites
*  

* 
* Dailes teātra profils
* ''Spotnet'' profils
* Ieva Pļavniece izrades.lv
Pļavniece

**Pļavniece** (vīriešu dzimtē Pļavnieks) ir latviešu cilmes uzvārds. Cilvēki ar šo uzvārdu:

* Ieva Pļavniece (1979) — latviešu aktrise, dziedātāja, mūziķe un uzņēmēja;
* Paula Pļavniece — latviešu režisore.
Big Time Rush

***Big Time Rush*** ir amerikāņu televīzijas muzikālais komēdijseriāls, kura autors ir Skots Felovss. Seriāls pirmoreiz tika raidīts *[[Nickelodeon]]* televīzijas kanālā  (īpašā *pilot* sērija — *Big Time Audition*), taču oficiālā pirmā sērija tika pārraidīta , tas tika pārraidīts līdz . Seriālam kopā iznāca četras sezonas ar 74 sērijām.

*Big Time Rush* ir par četriem hokejistiem no Minesotas — Kendalu, Džeimsu, Karlosu un Loganu —, kas izveidojuši grupu *[[Big Time Rush (grupa)|Big Time Rush]]*. Seriāls ir par grupas dalībnieku muzikālās karjeras pirmsākumiem un viņu piedzīvojumiem. Tajā galvenās lomas atveido Kendals Šmits, Džeimss Maslovs, Karloss Pena, Logans Hendersons, Kiāra Bravo, Stīvens Krāmers Glikmans, Tanja Krisholma. Seriāla vadošā dziesma ir grupas izpildītā dziesma *Big Time Rush*. Trešais ilgāk pārraidītais seriāls *Nickelodeon* kanālā (pēc *[[All That]]* un *[[iCarly]]*).

## Ārējās saites

* Grupas oficiālā mājaslapa
Big Time Rush (grupa)

***Big Time Rush*** ir amerikāņu popgrupa, kas tika izveidota 2009. gadā Losandželosā, Kalifornijā, ASV. Grupas sastāvā ir Kendals Šmits, Džeimss Maslovs, Karloss Pena, Logans Hendersons.

Grupa ir galvenie dalībnieki *[[Nickelodeon]]* seriālā ar tādu pašu nosaukumu. *Big Time Rush* debijas albums *BTR* tika izdots 2010. gada oktobrī, *[[Billboard 200]]* topā tas sasniedza 3. vietu, RIAA to sertificēja ar zelta disku par vairāk nekā 500 000 pārdotām kopijām. Otro studijas albumu *Elevate* grupa izdeva 2011. gada novembrī. Līdz 2012. gada maijam grupa ir pārdevusi visā pasaulē 4,1 miljonu savu singlu kopiju. 2013. gadā tika izdots trešais albums *[[24/Seven]]*.

## Diskogrāfija
;Studijas albumi
* *[[BTR (albums)|BTR]]* (2010)
* *[[Elevate]]* (2011)
* *[[24/Seven]]* (2013)

;EP ieraksti
* *Holiday Bundle* (2010)
* *Big Time Movie Soundtrack EP* (2012)

## Ārējās saites

*
Minelli

**Minelli** () ir itāļu cilmes uzvārds. Cilvēki ar šo uzvārdu:

* Laiza Minelli (*Liza Minnelli*; 1946) — amerikāņu aktrise un dziedātāja;
* Vinsente Minelli (*Vincente Minnelli*; 1903—1986) — amerikāņu teātra un kino režisors.
Imatran Voima

thumb|240px|Imatras HES
***Imatran Voima Oy*** bija Somijas valstij piederošs elektroapgādes uzņēmums. Tas dibināts 1932. gadā. 1998. gadā apvienojās ar *[[Neste Oil|Neste]]*, izveidojot uzņēmumu *[[Fortum]]*

*Imatran Voima Oy* Somijas valdība dibināja 1932. gadā, lai apkalpotu hidroelektrostaciju Imatrā. Pirmais valdes priekšsēdētājs un hidroelektrostaciju konstruktors un būvētājs bija Hugo Malmi.

Vēlāk *Imatran Voima* ieguva citas elektrostacijas, no kurām lielākās bija Oulujoki hidroelektrostacijas, Inko kondensējošā elektrocentrāle, Nāntali termoelektrocentrāle un Lovīsas atomelektrostacija.

1998. gadā *Imatran Voima* tika apvienots ar 1948. gadā dibināto naftas apstrādes uzņēmumu *Neste*. Apvienošanās stājās spēkā 1999. gada 1. janvārī. Jaunā uzņēmuma nosaukums bija *Fortum Oyj*. Agrākais *Imatran Voima Oy* tika pārdēvēts par *Fortum Power and Heat Oy*.
Laiza Minelli

**Laiza Meja Minelli** (; dzimusi ) ir amerikāņu aktrise, dziedātāja, dejotāja un horeogrāfe. Viņa bieži tiek dēvēta par Brodvejas un/vai Holivudas karalieni. Viņas māte ir dziedātāja un aktrise Džūdija Gārlenda, savukārt tēvs — režisors Vinsente Minelli.

Pirmo kritiķu atzinību guvusi ar lomām filmās *[[The Sterile Cuckoo]]* (1969) un *[[Tell Me That You Love Me, Junie Moon]]* (1970). Pēc tam kļuva pazīstama visā pasaulē ar Sallijas Baulesas lomu Brodvejas mūzikla "Kabarē" 1972. gada kino versijā, par ko saņēma Amerikas Kinoakadēmijas balvu kā labākā aktrise galvenajā lomā. Laiza Minelli kļuva par vienu no visvairāk pelnošākajām televīzijas zvaigznēm. Viņa ieguvusi četras ''Tony'' balvas, Amerikas Kinoakadēmijas balvu, ''Emmy'' balvu, divas Zelta globusa balvas un *[[Grammy balva|Grammy]] Legend* balvu, tādējādi Laiza Minelli ir viena no retajām personām, kas ieguvusi visas četras balvas.

## Ārējās saites
Rolands Štrobinders

**Rolands Štrobinders** (dzimis ) ir latviešu vieglatlēts, startē šķēpa mešanas sacensībās. 2017. gadā uzstādījis personisko rekordu 85,07 m .

Arī viņa tēvs Mārcis Štrobinders ir bijis šķēpa metējs, tēvs arī bijis pirmais treneris. Pēc tam sācis trenēties pie Ginta Palameika. 

## Karjera
2011. gada Eiropas junioru čempionātā R. Štrobinders izcīnīja 4. vietu ar jaunu personisko rekordu 75,71 m. 2012. gada augustā viņš kļuva par 13. latviešu šķēpemetēju, kas jaunās konstrukcijas šķēpu spējis raidīt tālāk par 80 metriem (81,20 m).

2015. gada pasaules čempionātā izcīnījis 19. vietu ar 79,11 m tālu metienu. Piedalījās arī , kur ar rezultātu 77,73 m ieņēma 28. vietu.

2017. gada jūlijā sacensībās Jelgavā R. Štrobinders uzstādīja personisko rekordu — 83,42 m, kvalificējoties dalībai pasaules čempionātā. Tomēr 2017. gada pasaules čempionātā viņš palika tikai 19. vietā ar 79,68 m tālu metienu. Vasaras beigās sacensībās Vācijā uzstādīja jaunu personisko rekordu — 85,07 m.

2018. gada Eiropas čempionātā iekļuva finālā, kur ieņēma 11. vietu ar rezultātu 76,59 m. Kvalifikācijā šķēpu raidīja 81,93 metrus tālu. 2019. gada Pasaules čempionātā Dohā ieņēma 17. vietu. 2022. gada Pasaules čempionātā Jūdžīnā arī neiekļuva finālā, ar rezultātu 79,39 m kvalifikācijā ieņemot 15. vietu. 2022. gada Eiropas čempionātā Minhenē ar 77,10 m tālu metienu ieņēma 8. vietu. 2023. gada Pasaules čempionātā Budapeštā kvalifikācijā ieņēma 29. vietu un finālā neiekļuva.

## Personiskie rekordi

## Sasniegumi

## Atsauces

## Ārējās saites

* 
*
Sandra Kļaviņa

**Sandra Kļaviņa** (dzimusi  Cēsīs) ir latviešu aktrise.

Beigusi Rīgas 6. vidusskolu (1990). Mācījusies Latvijas Nacionālā Kinematogrāfijas centra Kinoaktieru studijā (1990—1993) un Latvijas Kultūras akadēmijā (1993—1997). Kopš 1997. gada ir Jaunā Rīgas teātra aktrise.

## Nozīmīgākās lomas:
* Šoša (I. Baševiša-Zingera "Muzikants un prostitūta", 1997)
* Sekretāre (A. Šniclera "Rondo", 2000)
* Tuņa (J. Ivaškeviča “Vilkmuižas jaunkundzes”, 2000)
* Santa (J. Griškoveca “Pilsēta”, 2001)
* Amanda (K. Čērčila “Zelta meitenes”, 2001)
* Katrīna (M. Akselsones "Līze Luīze", 2004)
* Natālija Petrovna (I. Turgeņeva "Mēnesis uz laukiem", 2005)
* loma V. Sorokina romāna dramatizējumā "Ledus. Kolektīva grāmatas lasīšana ar iztēles palīdzību Rīgā" (2005)
* loma autorkompozīcijās "Klusuma skaņas" (2007)
* loma izrādē "Zilākalna Marta" (2009)
* loma izrādē "Melnais piens" (2010)
* Olga ("Oņegins. Komentāri", pēc A. Puškina motīviem, 2012) 
* Ļoļečka Carevska (M. Kuzmina "Peldošie – ceļojošie", 2014) 
* loma izrādē "Lakstīgalu māja" (pēc A. Kristi motīviem, 2016)

Filmējusies TV seriālos "Vienas vasaras zieds", "Saldais pārītis" (2006. un 2018. gadā) un "Māja pie ezera", kā arī filmās "Nerunā par to" (2007) un "Sēņotāji" (2013).

S. Kļaviņa 2001. un 2005. gadā atzīta par "Spēlmaņu nakts" gada aktrisi. 2015. gadā ieguvusi Lilitas Bērziņas balvu.

Bijusi precējusies ar aktieri Kasparu Zvīguli, abiem ir kopīga meita.

## Atsauces

## Ārējās saites
* ''Spotnet'' profils
* Sandra Kļaviņa izrades.lv
Ladino

**Ladino** (לאדינו, *Ladino*), **ebreju-spāņu valoda** (גֿודיאו-איספאנייול, *Djudeo-espanyol*) jeb **sefārdu valoda** ir romāņu valoda, kas radusies uz senspāņu valodas pamata ar ivrita un aramiešu valodas elementiem. Tajā ir jūtama arī arābu, turku un pat grieķu valodas ietekme.

Ladino valodas pirmsākumi ir meklējami 1492. gadā, kad ebreji, kuri nepieņēma tiem uzspiesto kristietību, bija spiesti izceļot no Spānijas. Tie uzsāka dzīvi citās valstīs, asimilējot to valodas, radot ladino valodu. Mūsdienās ladino valodā runā aptuveni 100 tūkstoši sefārdu, kas galvenokārt dzīvo Izraēlā. Citās pasaules zemēs šī valoda ir tuvu izmiršanai. Tiek lēsts, ka Turcijā dzīvo 8 tūkstoši ladino pratēju, Amerikas Savienotajās Valstīs — 3,5 tūkstoši, Francijā — 2,5 tūkstoši un Grieķijā — 1,3 tūkstoši.

## Ārējās saites
Armands Puče

**Armands Puče** (dzimis  Limbažos) ir latviešu sporta žurnālists un sporta fotogrāfs, uzņēmējs, rakstnieks, grāmatu autors.

## Biogrāfija
Izglītību ieguvis Latvijas Universitātes Filoloģijas fakultātē, ko absolvējis 1991. gadā.

Laikā no 1986. līdz 1992. gadam bijis laikrakstu "Padomju Jaunatne" un "Latvijas Jaunatne" korespondents. Vēlāk līdz 1995. gadam A. Puče pildīja laikraksta "Labrīt" redaktora vietnieka amata pienākumus. Laikā no 1995. līdz 2004. gadam bijis "Sporta Avīzes" galvenais redaktors, kā arī "Neatkarīgās Rīta Avīzes" sporta nodaļas vadītājs. No 2004. līdz 2016. gadam A. Puče bija SIA "Mediju nams" valdes priekšsēdētājs un līdzīpašnieks. 2016. gadā kopā ar citiem preses izdevēja īpašniekiem (Lilita Seimuškāne un Uldis Dreiblats) pārdeva savas daļas tajā Aivara Lemberga dēla Anrija Lemberga sievas brālim Naurim Kāpostiņam.

A. Puče ir Sandim Ozoliņam piederošā "Ozo golfa kluba" direktors. Bijis Latvijas Golfa federācijas ģenerālsekretārs laikā no 2004. līdz 2006. gadam.

Viņš ir sarakstījis vairāk nekā desmit grāmatas par sportu, tai skaitā "Kambala... āmen!" (par Kasparu Kambalu, 2014), "Ozo. Cilvēks uz ledus" (par Sandi Ozoliņu, 2011), "Pasaules čempions Serģis" (par Kristeru Serģi, 1998), "Irbe kā mūris" (par Artūru Irbi, 1997), "Klients [ficus]" (par Viktoru Hatuļevu, 2012), "Haizivs Sandis Ozoliņš" (1994), "Sarauj, Latvija!" (2000). 2013. gadā tika publicēts romāns "Slazds" par aviokatastrofu, kurā gāja bojā Jaroslavļas "Lokomotiv" hokeja komanda, 2015. gadā — A. Pučes grāmata par lidotāju Herbertu Cukuru "Jūs nekad viņu nenogalināsiet", 2016. gadā — kopā ar Jāni Porziņģi sarakstītā grāmata "Brālis" par basketbolistu Kristapu Porziņģi. 2017. gadā izdots romāns "Kurtizānes apakšveļa", pirmais darbs daiļliteratūrā. 2025. gadā A. Pučes grāmata par diplomātu, ārlietu ministru Vilhelmu Munteru "Nodevējs.munters".

A. Puče kopā ar bijušo basketbolistu un treneri Valdi Valteru no 2012. gada līdz 2017. gadam vadīja TV6 sporta raidījumu "Overtime". Tāpat regulāri komentēja sporta (pārsvarā hokeja) pārraides MTG kanālos.

2017. gada jūlija sākumā  MTG pēc Kontinentālās hokeja līgas  vadības lūguma atstādināja A. Puči no KHL spēļu komentēšanas un darba TV6, kā galveno iemeslu minot Pučes iepriekš veidotos rakstus par KHL politisko ideoloģiju un Rīgas "Dinamo" padomes priekšsēdētāju Juri Savicki.

Kopš 2018. gada vada un piedalās vairākos raidījumos telekanālā TV24 (iepriekš Rīga TV24).

## Vadītie televīzijas raidījumi

## Radio raidījumi

## Atsauces
;Kopējās

* 

;Konkrētās

## Ārējās saites
*
Volejbols 2012. gada vasaras olimpiskajās spēlēs sievietēm

**2012. gada vasaras olimpisko spēļu volejbola sieviešu turnīra** rezultāti. 

## Priekšsacīkstes
*Visi spēļu sākuma laiki ir pēc Latvijas laika.
*Katras grupas četras labākās komandas iekļūst izslēgšanas turnīrā. Komandas iegūst 3 punktus, ja uzvar ar 3-0 vai 3-1, 2 punktus, ja uzvar ar 3–2, 1 punktu, ja zaudē ar 2–3, un 0 punktus ja zaudē ar 0–3 vai 1–3.
### A grupa

----

----

----

----

----

----

----

----

----

----

----

----

----

----

### B grupa

----

----

----

----

----

----

----

----

----

----

----

----

----

----

## Izslēgšanas turnīrs

### Ceturtdaļfināli

----

----

----

### Pusfināli

----

### Spēle par 3. vietu

### Fināls

## Vietu sadalījums
Cūgas kantons

**Cūgas kantons** () ir viens no Šveices 26 kantoniem, kas atrodas valsts vidusdaļā. Kantona administratīvais centrs ir Cūga. 1352. gadā tas pievienojās Šveices konfederācijai. Kantons robežojas ar Ārgavas, Cīrihes, Švīces un Lucernas kantoniem. 2011. gada decembrī kantonā dzīvoja apmēram 114 tūkstoši cilvēku, galvenokārt vācvalodīgie.
Valē

**Valē** var būt:

* Valē kantons (*Canton du Valais*), Šveices kantons;
* Žans Marks Valē (*Jean-Marc Vallée*; 1963 - 2021), Kanādas kinorežisors, producents, scenārists un montāžists.
Valē kantons

**Valē kantons** () jeb **Vallisas kantons** () ir viens no Šveices 26 kantoniem, kas atrodas valsts dienvidos. Kantona administratīvais centrs ir Sjona. 1815. gadā tas pievienojās Šveices konfederācijai. Kantons robežojas ar Vo, Bernes, Ūrī un Tičīno kantoniem, kā arī ar Franciju un Itāliju. 2010. gada decembrī kantonā dzīvoja apmēram 313 tūkstoši cilvēku, galvenokārt frančvalodīgie un vācvalodīgie.

1529. gadā Valē kantons kļuva par Šveices Konfederācijas asociēto biedru. Pēc tam, kad kantons bija pretojies protestantu reformācijai un palicis uzticīgs Romas Katoļu baznīcai, 1628. gadā Sionas prinča-bīskapa vadībā tas kļuva par republiku. 1815. gadā Valē tika iekļauts Šveices Konfederācijā kā kantons.
Elcat

thumb|200px|''Elcat Cityvan'' izmanto Somijas pasts
***Elcat Oy*** ir Somijas uzņēmums, kas nodarbojas ar elektromobiļu ražošanu. Atrodas Jervenpē.

Ar *Elcat* saistītie uzņēmumi ar elektromobiļiem eksperimentēja kopš 1970. gada sākuma. 1984. gadā *[[Imatran Voima]]* un *[[Neste Oil|Neste]]* izveidoja kopēju elektromobiļu projektu *Elcat*. No 1985. līdz 1989. gadam tika izlaists elektriskais mikroautobuss *Finnvan*. No 1990. līdz 1995. gadam izlaists *Elcat Cityvan*. No 1995. līdz 1999. gadam izlaists *Elcat Cityvan 200*. 

1996. gadā *Elcat* pilnībā pārgāja *Imatran Voima* īpašumā. 1998. gadā *Imatran Voima* apvienojās ar *Neste*, izveidojot *[[Fortum]]*. 1999. gadā izlaisti jauni modeļi *Elcat Cityvan 202* un *Elcat Citywagon 202*. 1999. gadā uzņēmums sāka sadarbību ar *Icecat* ledus laukumu tīrīšanas mašīnu izveidē.

2001. gadā *Elcat* tika atdalīts no *Fortum* kā neatkarīgs uzņēmums *Elcat Oy*, kas pārdots tā darbiniekiem. 2003. gadā uzņēmums sāka importēt elektriskos velosipēdus un mopēdus, kā arī golfa mašīnu *[[Melex]]* un nodarbojas ar to apkopi.

## Ārējās saites

* ''Elcat'' vietne
* ''Melex'' vietne
* ''Icecat'' vietne
Pālmera

**Pālmera** () ir Amerikas Savienoto Valstu polārstacija Antarktīdā. Izvietota Anveras salas dienvidu galā Artura līča krastā. Vienīgā ASV Antarktikas stacija, kas izvietota ziemeļos no Dienvidu polārā loka. Nosaukta par godu Natenjelam Pālmeram, kurš, kā tiek uzskatīts, bija pirmais amerikānis, kas ieraudzījis Antarktīdu.

## Vēsture
Pālmeras stacija izbūvēta divos etapos. Sākotnēji 1964. gada janvārī tika ierīkota pagaidu stacija līdzās jau agrāk ierīkotajai britu stacijai Bāze N tagadējā Amsleru salā. Oficiāli atklāta 24. februārī, stacija varēja nodrošināt 15 cilvēku uzturēšanos. Paralēli zinātniskajām programmām tika veikti izpētes darbi, lai izvēlētos vietu pastāvīgās stacijas būvniecībai un par tādu tika izraudzīts Gemedža rags Artura līča dienvidos 1,5 km no pagaidu stacijas. Pastāvīgās stacijas būvniecība tika uzsākta 1967. gada janvārī un tika pabeigta 1968. gada 20. martā. Pagaida stacija līdz 1990. gadu sākumam tika izmantota kā patvērums ārkārtas gadījumiem, bet 1990./1991. gada vasarā visas vecās būves un britu bāzes paliekas tika novāktas un izvestas no kontinenta.

## Stacijas darbība
Pālmeras stacijas galvenā zinātnes nozare ir jūras bioloģija. Paralēli stacijā tiek uzturēta sistēma globālā seismiskā, atmosfēriskā un ultravioletā starojuma monitorēšanas tīkla ietvaros.

## Atsauces

## Ārējās saites
Volejbols 2012. gada vasaras olimpiskajās spēlēs — pludmales volejbols vīriešiem

Vīriešu pludmales volejbola turnīrs 2012. gada vasaras olimpiskajās spēlēs Londonā norisinājās no 28. jūlija līdz 9. augustam *[[Horse Guards Parade]]*.

## Reitings

## Priekšsacīkstes

* Visi spēļu sākuma laiki ir pēc Latvijas laika

Komandas iegūst 2 punktus par uzvaru un 1 punktu par zaudējumu. Ja divām komandām grupu turnīra beigās ir vienāds punktu skaits, tad uzvarētāju nosaka pēc savstarpējās spēles rezultāta. Ja trim vai vairāk komandu ir vienāds rezultāts, tad uzvarētāju nosaka pēc 1) punktiem starp šīm komandām, 2) punktu attiecības grupā, 3) pēc olimpiskā ranga. Katras grupas divas labākās komandas kvalificējas astotdaļfinālam, kā arī divas labākās trešo vietu ieguvējas. Atlikušās četras trešo vietu ieguvējas piedalās pēdējās cerības turnīrā un divas uzvarētājas iegūst vietu astotdaļfinālā.

### A grupa

----

----

----

----

----

### B grupa

----

----

----

----

----

### C grupa

----

----

----

----

----

### D grupa

----

----

----

----

----

### E grupa

----

----

----

----

----

### F grupa

----

----

----

----

----

### Pēdējā cerība

No sešām komandām divas labākās kvalificējas izslegšanas turnīram. No četrām atlikušajām komandām atlikušās divas vietas izslēgšanas turnīrā iegūst tās, kuras uzvar pēdējās cerības mačā.

Šī tabula parāda trešo vietu ieguvēju rezultātus pēc grupu turnīra un pirms pēdējās cerības mača.

#### Pēdējās cerības spēles

----

## Izslēgšanas turnīrs

### Astotdaļfināli

----

----

----

----

----

----

----

### Ceturtdaļfināli

----

----

----

### Pusfināli

----

### Spēle par 3. vietu

### Fināls

### Vietu sadalījums

## Atsauces
Pujatu ezers

**Pujatu ezers** (arī **Pujata ezers**) ir ūdenstilpe Rēzeknes novada Nautrēnu pagastā uz robežas ar Dricānu pagastu. Tā spoguļa virsmas laukuma platība ir 36,6 ha. Ezerā ir viena 0,5 ha liela sala. Ezerā ietek trīs strauti, tam cauri tek Zušupe, savienojot Pujatu ezeru ar Mazazaru uz ziemeļaustrumiem no tā. Ūdens caurredzamība pārsniedz ezera maksimālo dziļumu. Ezera tuvumā atrodas Korotovu kalns. Pujatu ezerā notiek ūdens ziedēšana un katru gadu var manīt zivju slāpšanu. Ezera krastā atrodas Pujatu sādža.

## Makrofīti
Platlapu vilkvālītes, ežgalvītes, kosas, kalmes, niedres, parīss, velnarutki, grīšļi, cirvenes, lēpes, sīkās lēpes, ūdensrozes, skaujošās glīvenes, hāras, elši, elodejas un pūslenes.

## Zivis
Ezerā sastopamākās zivis ir asaris, rauda, līdaka un karūsa. Kādreiz tajā varēja sastapt arī līņus, taču mūsdienās tie ir izzuduši.

## Atsauces

## Ārējās saites
* www.ezeri.lv datubāze
Iča

**Iča** ir upe Latvijā, tā ietilpst Daugavas baseinā un ir viena no Aiviekstes labā krasta pietekām. Tā iztek no Mazā Čakšu ezera, netālu no Ilzeskalna. Iča tek cauri Balvu un Rēzeknes novadam un pa Ludzas novada robežu.

## Vēsture
19. gadsimtā Iča tika izmantota baļķu pludināšanai. Ziemā sagatavotos kokmateriālus pieveda pie Ičas krastiem Grīstes un Izaudas pļavu teritorijā. Sākoties pavasara paliem, baļķus sasēja nelielos plostos un pludināja līdz Vīškaustiem. Tur upe bija platāka, tāpēc varēja izveidot lielākus plostus un virzīt tos uz Aivieksti. Tālāk tie pa Aivieksti un Daugavu tika pludināti uz Rīgu. Kādā pavasarī strādnieki izteica neapmierinātību ar  Zaļmuižas muižnieka mazo samaksu par plostnieku darbu, sagriežot sasietos plostus šķērsām upei. Tie iesprūda krastos, izjuka, sablīvējās un izveidoja aizsprostu. Palu ūdens straume izskaloja gultni jaunā vietā. Tā Iča pagājušā gadsimtā izveidoja „jaunupi”.

2013. gada oktobra vidū upē konstatēts toksisks piesārņojums, kura dēļ gājušas bojā zivis.

Upes lejtecē atrodas arheoloģiskie pieminekļi - Ičas apmetne, Upesgala apmetne.

## Atsauces
Gaiduļu ezers

**Gaiduļu ezers** ietilpst Daugavas baseinā.  Administratīvi tas atrodas Rēzeknes novada Ozolaines pagastā. Pēc hidroloģiskā režīma tas pieskaitāms caurteces tipa ezeriem. Tajā ietek strauts no Krivojes ezera un iztek strauts uz Kivku ezeru. Ezera spoguļvirsmas platība ir 66,1 ha. Pēc izcelsmes tas ir subglaciāls. Uz tā ir viena 0,1 ha liela sala. Ezera dibena struktūru veido galvenokārt māls un smilšmāls.

Ezera tuvumā atrodas skrajciemu tipa apdzīvotas vietas - Gaiduļi, Rubuļi un Križevņiki. Tā rietumu krastā izvietojušās vairākas viensētas. Ezers atrodas 5 km no Rēzeknes pilsētas un aptuveni 2,5 km attālumā no autoceļa A-13.

Ezera makrofīti ir niedres, meldri, kosas, puplakši, šaurlapu vilkvālītes, pameldri, ūdensrozes, lēpes, peldošās un visgarās glīvenes, daudzlapes, hāras, pūslenes, elši un elodejas.

## Zivis

## Atsauces
Ismeru ezers

**Ismeru ezers**, arī **Žogotu ezers**, **Ismeru-Žogotu ezers**, ietilpst Daugavas baseinā. Administratīvi atrodas Rēzeknes novada Čornajas pagastā. Ezeram ir 2 daļas, ko šķir 200 m plata sažmauga: Ismeru ezers (dienvidos) un Žagatu ezers (ziemeļos). Tā spoguļvirsmas laukuma platība ir . Ezerā ir viena  liela sala. Ezerā ietek astoņi strauti, no tā iztek Ismeru strauts, kas ietek Zosnas ezerā. Ezera dibens ir smilšains un vietām dūņains. Ezers ietilpst Rāznas Nacionālā parka teritorijā.

## Makrofīti un zivis
Niedres, meldri, kosas, kalmes, lēpes, ūdensrozes, glīvenes (peldošās, spožās, skaujošās), elodejas.

Ezerā sastopamākās zivis ir asaris, rauda, līdaka, līnis, plaudis, zutis, karpa un karūsa. 

## Atsauces

## Ārējās saites
* www.ezeri.lv datubāze
Artura līcis

**Artura līcis** (, ) ir ap  plats un līdz 1,8 km garš līcis Anveras salas piekrastē Antarktīdā. Izvietojies starp Bonaparta un Norsela zemesragiem. Līcī atrodas vairākas nelielas salas. Līci pirmā apmeklēja FIDS ekspedīcija 1955. gada 28. februārī un nosauca par godu tā laika Folklenda Salu gubernatoram seram Reinoram Arturam *(Sir Oswald Raynor Arthur)*.

Līča piekrastē tagadējā Amsleru salā no 1955. līdz 1958. gadam darbojās britu polārstacija Bāze N. 1964. gadā tai līdzās tika izbūvēta ASV Pālmeras pagaidu stacija, bet 1968. gadā Gemedža ragā — tagadējā Pālmeras stacija.

## Atsauces
Teollisuuden Voima

[thumb|right|280px|[Olkiluoto atomelektrostacija|Olkiluoto AES trešā energobloka celtniecības laikā]]
***Teollisuuden Voima Oyj*** jeb ***TVO*** ir Somijas elektroapgādes uzņēmums, kas apkalpo Olkiluoto atomelektrostaciju. Dibināts 1969. gadā. Galvenais birojs atrodas Eurajoki.

*TVO* pieder arī daļas Somijas lielākajā ar oglēm kurināmajā elektrostacijā *Meri-Pori* un viena 1 MW vēja elektrostacija Olkiluoto salā.

*Teollisuuden Voima* ar 60 % kapitāldaļu ir īpašnieks kodolatkritumu apkalpošanas un noglabāšanas uzņēmumā *[[Posiva]]*.

## Īpašnieki
*TVO* īpašnieki ir *[[Pohjolan Voima|Pohjolan Voima Oy]]* (58,5 % akciju), *[[Fortum|Fortum Oyj]]* meitas uzņēmums *Fortum Power and Heat Oy* (25,8 %), *[[Helsingin Energia]]* meitas uzņēmums *Oy Mankala Ab* (8,1 %), *EPV Energia Oy* (6,5 %), *[[Kemira|Kemira Oyj]]* (1,0 %) un *Karhu Voima Oy* (0,1 %), kas darbojas *[[E.ON]]* grupā. *Pohjolan Voima* īpašnieki ir kokapstrādes uzņēmumi *[[UPM]]* un *[[Stora Enso]]*, reģionālie elektroapgādes uzņēmumi *Kymppivoima*, *Etelä-Pohjanmaan Voima* un pensiju apdrošināšanas uzņēmums *[[Ilmarinen (uzņēmums)|Ilmarinen]]*. *Pohjolan Voima* dalība *Olkiluoto-3* ir 60,2 %.

Elektroenerģija īpašniekiem tiek piegādāta pēc Mankalas principa, pārdodot elektrību par pašizmaksu proporcionāli akciju daļai.

## Vēsture
*Teollisuuden Voima* 1969. gada 23. janvārī dibināja 16 rūpniecības un enerģētikas uzņēmumi, kas apkalpotu Somijas pirmo atomelektrostaciju. 1972. gadā par AEC būvētāju tika izvēlēts Zviedrijas *[[Allmänna Svenska Elektriska Aktiebolaget|ASEA-Atom]]*. Pirmā energobloka *Olkiluoto 1* celtniecība sākās 1974. gadā, un 1978. gadā sākta elektrības ražošana. *Olkiluoto 2* celtniecība sākta 1975. gadā, un tas tika pieslēgts valsts energotīklam 1980. gadā. 

thumb|right|80px|''Teollisuuden Voiman'' agrākais logotips
Trešo energobloku *Olkiluoto 3* Francijas un Vācijas kopuzņēmums *Areva NP* sāka celt 2005. gada decembrī un to pabeigt bija paredzēts 2009. gadā. Projekta realizācijas gaitā dažādu problēmu dēļ tā pabeigšanas datums vairākkārt tika pārcelts. 2018. gadā bija plānots, ka Olkiluoto 3 elektrību sāks ražot ne agrāk par 2019. gada septembri.
Reaktors beidzot tika iedarbināts 2021. gada 21. decembrī, un elektroenerģijas ražošana sākās 2022. gada 12. martā. Paredzams, ka regulāra ražošana sāksies 2022. gada jūlijā.

2010. gadā Somijas parlaments atbalstīja *Teollisuuden Voima* priekšlikumu būvēt *Olkiluoto* ceturto energobloku. 2014. gada septembrī, aizkavējoties Olkiluoto trešā energobloka celtniecībai, Somijas valdība atcēla plānu būvēt ceturto energobloku. 

## Atsauces

## Ārējās saites
* ''Teollisuuden Voima'' vietne
Tomāšs Kloučeks

**Tomāšs Kloučeks** (; dzimis 1980. gada 7. martā, miris ) bija čehu hokejists, aizsargs. Karjeras laikā aizvadījis 141 spēles Nacionālajā hokeja līgā, karjeras otrajā pusē spēlējot dažādās Eiropas līgās.

## Spēlētāja karjera
Profesionāļa karjeru Kloučeks uzsāka 1999.—2000. gada sezonā, kuru aizvadīja Amerikas hokeja līgas vienībā Hartfordas "Wolf Pack". Nākamajā sezonā hokejistam izdevās debitēt arī NHL, aizvadot 43 spēles Ņujorkas "Rangers" rindās. 2002.—03. gada sezonas vidū Kloučeks tika aizmainīts uz Našvilas "Predators", tās sastāvā aizvadot vien astoņas spēles, pirms 2003.—04. gada sezonā tika aizmainīts uz Atlantas "Thrashers".

2004.—05. gada NHL sezonas lokauta laikā Kloučeks spēlēja Čehijas Ekstralīgas vienībā Liberecas "Bílí Tygři", taču tad atgriezās "Thrashers", lai tās sastāvā nākamo divu sezonu gaitā aizvadītu vienu spēli, pārējo laiku pavadot AHL vienībā Sirakūzas "Crunch".

2007. gada vasarā Kloučeks atgriezās Eiropā, pievienojoties Čehijas Ekstralīgas klubam HK Zlīna. No 2008. līdz pat 2011. gadam Kloučeks spēlēja KHL vienības Astanas "Baris" sastāvā. 2011.—12. gada sezonu hokejists uzsāka Popradas "Lev" sastāvā, taču sezonas vidū pievienojās Tržinecas "Oceláři". Turpmākajās sezonās spēlēja dažādos Čehijas, Slovākijas un Francijas klubos, līdz 2017. gadā noslēdza karjeru.

Kloučeks gāja bojā slēpošanas negadījumā 2025. gada 16. martā, 45 gadu vecumā.

## Atsauces

## Ārējās saites
Double

***Double*** basketbolā ir vienas spēles laikā kādā no pieciem (punkti, atlēkušās bumbas, rezultatīvas piespēles, pārtvertas bumbas, bloki) statistikas rādītājiem uzstādīts divciparu rezultāts. Parasti vienā spēlē vairāk nekā 10 punktus gūst vairāki spēlētāji, tāpēc tiek īpaši atzīmēti spēlētāji, kas sasnieguši divciparu rādītājus vismaz divās statistikas kategorijās.

***Double-double*** ir divās statistikas kategorijās sasniegti divciparu rādītāji, visbiežāk tas tiek sasniegts ar punktiem un atlēkušajām bumbām vai arī punktiem un rezultatīvajām piespēlēm. NBA līderis (skaitot kopš 1985.—1986. gada sezonas) gūto *double-double* skaita ziņā ar punktiem un atlēkušajām bumbām ir Karls Melons (811), savukārt ar punktiem un rezultatīvajām piespēlēm — Džons Stoktons (709). ***Triple-double*** ir trijās statistikas kategorijās sasniegti divciparu rādītāji, visbiežāk tas tiek sasniegts ar punktiem, atlēkušajām bumbām un rezultatīvajām piespēlēm. ***Quadruple-double*** ir četrās statistikas kategorijās sasniegti divciparu rādītāji, Nacionālās basketbola asociācijas vēsturē tas ir noticis četras reizes. ***Quintuple-double*** ir visas piecās statistikas kategorijās sasniegti divciparu rādītāji, koledžu un profesionālajā basketbolā tas nav sasniegts. Līdzīgs sasniegums ir spēlē gūts ***five-by-five***, ko sasniedz ar vismaz 5 gūtiem punktiem, 5 atlēkušajām bumbām, 5 rezultatīvām piespēlēm, 5 pārtvertām bumbām un 5 blokiem vienā spēlē.

## Atsauces
Radio Studio 54 Network

***Radio Studio 54 Network*** jeb ***Studio 54*** ir privāta radio stacija Itālijā, kas raida no Kalabrijas pilsētas Lokri. Tās apraides zona ir Kalabrija, Sicīlija un Apūlija. Radio staciju 1985. gadā dibināja Frančesko Masara un Pjetro Pareta. Tā pārraida mūziku, izklaides informāciju un ziņas, kā arī reģionālos un nacionālos koncertus tiešraidē. Radio stacijas sauklis ir *Il Bello della Musica è che quando di colpisce non senti dolore* ("Mūzikai piemīt viena laba īpašība — kad tā mums trāpa, tas nesāp", Boba Mārlija citāts).
Andrejs Pervišins

**Andrejs Pervišins** (; dzimis 1985. gada 2. februārī) ir krievu hokejists, aizsargs. Pasšlaik (2016) Pervišins spēlē Kontinentālās hokeja līgas komandā Omskas "Avangard".

## Spēlētāja karjera
Profesionāļa karjeru Pervišins uzsāka 2002.—03. gada sezonā, kad debitēja Krievijas Superlīgas kluba Jaroslavļas "Lokomotiv" sastāvā. Nākamo sezonu hokejists aizvadīja Krievijas Augstākās līgas vienībā Maskavas "Spartak", taču tad pievienojās Kazaņas "Ak Bars" sastāvam.

"Ak Bars" rindās Pervišins kļuva par 2006. gada Krievijas čempionu, kā arī 2008.—09. un 2009.—10. gada sezonā kopā ar komandu izcīnot Gagarina kausu.

2010. gada vasarā aizsargs pievienojās Omskas "Avangard" rindām, taču 2011.—12. gada sezonas vidū pārcēlās uz Sanktpēterburgas SKA, tajā aizvadot nākamo pusotru sezonu. 2013. gada vasarā Pervišins noslēdza līgumu ar Maskavas CSKA, taču pēc sezonas beigām pievienojās līgas jaunpienācējai Soču "Leopardi".

## Ārējās saites
Vitālijs Novopašins

**Vitālijs Novopašins** (; dzimis 1978. gada 28. septembris) ir bijušais Kazahstānas hokejists, aizsargs, Kazahstānas hokeja izlases dalībnieks. Visu savu karjeru aizvadījis Krievijas hokeja līgās, tostarp Krievijas Superlīgā un Kontinentālajā hokeja līgā. KHL aizvadījis kopumā 359 spēles.

## Spēlētāja karjera
Profesionāļa karjeru Novopašins uzsāka 1997.—98. gada sezonā, kad uzsāka spēlēt Krievijas Augstākās līgas klubā Ustjkamenogorskas "Kazzinc-Torpedo". Divas sezonas vēlāk Novopašins pārcēlās uz Krievijas Superlīgas vienību Ņižņijnovgorodas "Torpedo", tās rindās aizvadot nākamās trīs sezonas.

No 2002. līdz 2004. gadam Novopašins spēlēja Ufas "Salavat Julajev" un Novokuzņeckas "Metallurg" sastāvā, taču tad atgriezās tobrīd Augstākajā līgā spēlējošajā "Torpedo", kas Krievijas Superlīgā atgriezās vien 2007.—08. gada sezonā. 2010. gada vasarā Novopašins pievienojās Astanas "Baris" rindām, taču trīs gadus vēlāk pārcēlās uz Mitišču "Atlant". "Atlant" rindās Novopašins aizvadīja divas sezonas, līdz 2015. gadā noslēdza karjeru.

Kazahstānas hokeja izlases sastāvā spēlējis astoņos Pasaules čempionātos, no kuriem divi ir bijuši Augstākās divīzijas turnīri.

## Ārējās saites
Dmitrijs Bikovs

**Dmitrijs Bikovs** (; dzimis 1977. gada 5. maijā) ir krievu hokejists, aizsargs. Pašlaik (2014. gadā) Bikovs ir bez kluba.

## Spēlētāja karjera
Profesionāļa karjeru Bikovs uzsāka 1995.—96. gada sezonā, kad debitēja Krievijas Superlīgas kluba Samāras "CSK VVS" sastāvā. "CSK VVS" rindās hokejists spēlēja līdz 1998.—99. gada sezonas ievadam, kad pārcēlās uz Toljati "Lada" vienību, bet no 1999. līdz 2002. gadam trīs sezonas Bikovs aizvadīja Kazaņas "Ak Bars" sastāvā.

2002.—03. gada sezonu Bikovs aizvadīja NHL vienībā Detroitas "Red Wings", taču jau nākamajā vasarā atgriezās "Ak Bars".

2005.—06. gada sezonā Bikovs spēlēja Maskavas "Dinamo" sastāvā, taču tad noslēdza līgumu ar Mitišču "Atlant", tās rindās spēlējot līdz pat 2011. gada vasarai, kad Bikovs pievienojās Magņitogorskas "Metallurg" klubam. 2013.—14. gada sezonu Bikovs aizvadīja Habarovskas "Amur" sastāvā.

Krievijas hokeja izlases rindās spēlējis četros Pasaules čempionātos, 2002. gadā kopā ar izlasi izcīnot sudraba medaļas.

## Ārējās saites
Pāvels Zdunovs

**Pāvels Zdunovs** (; dzimis 1991. gada 18. jūnijā) ir krievu hokejists, uzbrucējs. Pašlaik (2019) Zdunovs spēlē Krievijas Augstākās līga komandā Taškenas "Humo".

## Spēlētāja karjera
Profesionāļa karjeru Zdunovs sāka 2010.—11. gada sezonā, kad debitēja KHL vienībā Magņitogorskas "Metallurg", tās pašas sezonas izskaņā kā līgas labākais jaunais spēlētājs iegūstot arī Alekseja Čerepanova balvu.

2011.—12. gada sezonā Zdunovs "Metallurg" rindās aizvadīja vien astoņas spēlēs, sezonas lielāko daļu aizvadot Krievijas Jaunatnes hokeja līgā. Lai gan 2012.—13. gada sezonā Zdunovs bija nostiprinājies "Metallurg" rindās, 2013.—14. gada sezona uzbrucējam nebija tik veiksmīga, un decembrī "Metallurg" jauno hokejistu aizmainīja uz Ņižņekamskas "Ņeftehimik" pretī saņemot somu uzbrucēju Oskaru Osalu. "Neftekhimik" rindās Zdunovs aizvadīja nākamās sešas sezonas.

## Ārējās saites
Dmitrijs Lugins

**Dmitrijs Lugins** (, dzimis 1990. gada 1. aprīlī) ir krievu hokejists, labais malējais uzbrucējs. Pašlaik (2020) Lugins spēlē Kontinentālās hokeja līgas kluba Podoļskas "Vitjaz" sastāvā.

## Spēlētāja karjera
Profesionāļa karjeru Lugins uzsāka 2007.—08. gada sezonā, kad aizvadīja trīs spēles Krievijas Superlīgas kluba Maskavas "Dinamo" rindās. Nākamo sezonu hokejists aizvadīja Ziemeļamerikā, taču tad atgriezās "Dinamo" sistēmā.

2010. gada vasarā pievienojās Habarovskas "Amur" rindām, 2011.—12. gada sezonā kā līgas labākais jaunais spēlētājs iegūstot Alekseja Čerepanova balvu. "Amur" spēlēja līdz 2015. gada vasarai, kad pievienojās Vladivostokas "Admiral" rindām. 2016.—17. gada sezonas vidū Lugins pārcēlās uz Jaroslavļas "Lokomotiv", savukārt gadu vēlāk nonāca jau HK Soči sastāvā.

## Ārējās saites
Jakovs Rilovs

**Jakovs Rilovs** (; dzimis 1985. gada 15. janvārī) ir krievu hokejists, aizsargs. Pašlaik (2017) Rilovs spēlē Kontinentālās hokeja līgas kluba Maskavas "Dinamo" sastāvā.

## Spēlētāja karjera
Profesionāļa karjeru Rilovs uzsāka 2002.—03. gada sezonā, kad debitēja Krievijas Augstākās līgas komandā Kirovočepeckas "Olympia". 2004. gadā hokejists pievienojās Maskavas "Dinamo" rindām, nākamajā sezonā izcīnot Krievijas čempiona titulu.

"Dinamo" Rilovs spēlēja līdz pat 2009. gada vasarai, kad pievienojās Maskavas CSKA rindām. 2010.—11. gada sezonas nogale hokejists aizvadīja Ņižņekamskas "Ņeftehimik" sastāvā, taču vasarā atgriezās CSKA. CSKA rindās Rilovs spēlēja līdz pat 2014. gadam, kad pārcēlās uz Kazaņas "Ak Bars" vienību. "Ak Bars" sastāvā aizvadīja divas sezonas.

## Ārējās saites
Staņislavs Gaļimovs

**Staņislavs Gaļimovs** (; dzimis 1988. gada 12. februārī) ir bijušais krievu hokejists. Pašlaik (2020) Gaļimovs spēlē Kontinentālās hokeja līgas vienībā Rīgas "Dinamo".

## Spēlētāja karjera
Pēc vairākām Čeļabinskas "Traktor" sistēmā aizvadītām sezonām, 2006. gada vasarā hokejists pievienojās Kazaņas "Ak Bars", paša kluba sastāvā debitējot Krievijas Superlīgā vien 2007.—08. gada sezonā. Jau nākamajā sezonā Gaļimovs bija komandas pamatvārtsargs, tās sastāvā izcīnot Gagarina kausu, bet 2009.—10. gada sezonā, komandai atkārtojot panākumu, pamatvārtsarga lomu ieņēma jau Petri Vehanens.

Arī nākamās divas sezonas Gaļimovs aizvadīja "Ak Bars" sistēmā, 2011.—12. gada sezonā KHL aizvadot vien divas spēles, bet pārējo laiku spēlējot Krievijas Augstākās līgas klubā Almetjevskas "Neftyanik". 2012.—13. un 2013.—14. gada sezonas aizvadīja Mitišču "Atlant" rindās. 2014. gada maijā noslēdza divu gadu līgumu ar Maskavas CSKA. 2015.—16. gada sezonas otrajā pusē tika aizmainīts uz Kazaņas "Ak Bars". Vēlāk spēlējis Ņižņijnovgorodas "Torpedo", Magņitogorskas "Metallurg" un Čeļabinskas "Traktor". 2020. gadā pievienojās Rīgas "Dinamo".

## Atsauces

## Ārējās saites